**УЧИЛИЩНА СТРАТЕГИЯ**

**ЗА ПРЕВЕНЦИЯ НА ОТПАДАНЕТО НА ДЕЦА ОТ УЧИЛИЩЕ**

**2015 – 2016 година**

**Приета на Педагогически съвет …………………………..**

**СЪДЪРЖАНИЕ**

**1.Необходимост от училищна стратегия**

**2. Мисия и Визия на училището по отношение на на превенция на отпадането на ученици**

**3. SWOT анализ**

**3.1.Силни страни**

**3.2. Слаби страни**

**3.3. Възможности**

**3.4. Заплахи**

**4. Целева група**

**5. Стратегически въпрос**

**6. Цели на стратегията**

**7. Задачи и дейности за постигането им**

Училищната стратегия за превенция на отпадането на ученици е изработена в контекста на Европейската платформа срещу бедността и социалното изключване, на предложената от Европейската Комисия „Стратегия за интелигентен устойчив растеж „Европа 2020” и на препоръките, направени във връзка с тях по отношение превенцията на социалното изключване и за по-добро образование и грижи в периода на ранното детство, насочени към осигуряване на всички деца на възможности за най-добър старт в живота.

Стратегията е част от дейностите по проект” Preventing dropping out: steps to success towards the European benchmarks” / Договор за финансиране № LLP-2011-COM-MP-013 „Предотвратяване на отпадането на деца от училище – стъпки към успеха за доближаване до Европейските критерии” / по програма Коменски . Тя е изработена с активното участие на педагози, педагогически съветник и родители и кореспондира с темата за включващото образование като предпоставка за предотвратяване на социалното изключване. Базира се на основни принципи на включващото образование:

* Всяко дете има право на образование и трябва да има равен достъп до образование;
* Всяко дете може да учи и да се възползва от предимствата, които образованието дава;
* В образователния процес не се допуска дискриминация, основана на раса, народност, пол, етническа принадлежност, социален произход, вероизповедание, обществено положение, увреждане или друг статус;
* Включващото образование предполага промени в образователната система, за да може тя да се адаптира към потребностите на конкретното дете в много по-голяма степен, отколкото детето да се адаптира към системата;
* Различията между децата са източник на многообразие и богатство, а не на проблеми;
* Възгледите и мнението на детето трябва да бъдат взети предвид при неговото участие в училище. Детето следва да бъде стимулирано да участва активно в образователния процес;
* Всички аспекти на образованието, програми и методи на преподаване, както и формите на комуникация следва да бъдат адаптирани, за да се създадат възможности за включване.

При изработване на стратегията бяха взети предвид и изводите в Заключения на Съвета на Европа относно ролята на културата в борбата с бедността и социалното изключване (2010/C 324/03) и Заключения на Съвета от 18 ноември 2010 година относно ролята на спорта като източник и двигател за активно социално приобщаване.

Приемаме, че достъпът, участието и възпитанието в областта на културата и спорта могат да играят важна роля в борбата с бедността и социалното изключване, за насърчаване на по-широко социално приобщаване като благоприятстват личностното развитие.

**1. Необходимост от училищна стратегия**

* Необходимост от въвеждане на система в дейностите по превенция на отпадането
* Необходимост от готовност за посрещане на нови предизвикателства, свързани с предпоставки за отпадане на ученици ( социални и икономически фактори, процеси на миграция, честа смяна на местоживеенето и др.)

**2. Визия на училището по отношение на превенция на отпадане**

Старетегията се основава на:

Мисията на ОУ „Д. Благоев” : чрез иновативно, гъвкаво и личностно-ориентирано обучение:

* учениците да получат пълноценни знания, умения и компетентности;
* да се изградят като свободни и морални личности, способни да живеят и работят заедно, да общуват помежду си, да поемат отговорности в демократично гражданско общество;
* да развиват творческите си заложби и способности;
* да изградят умения и навици за здравословен начин на живот;
* училището да се утвърди като конкурентноспособен и привлекателен център за всички деца от района, подлежащи на задължително обучение.

Визията на ОУ «Димитър Благоев» като училище, осигуряващо ефективна, качествена и достъпна подкрепа за деца и ученици, застрашени от отпадане която осигурява пълноценна личностна реализация в училищния живот. Обучение в областта на информационно-комуникационните технологии;

* Разнообразни дейности, насочени към удовлетворяване на желанията и потребностите на учениците;
* Съчетаване на класноурочни, извънурочни и извънкласни форми на обучение и възпитание;
* Висококвалифицирани и мотивирани учители, работещи като екип от отговорни и развиващи се личности, проявяващи толерантност, загриженост и зачитане на човешкото достойнство;
* Работа с талантливи деца;
* Работа с деца в неравностойно социално положение;
* Работа с деца със специални образователни потребности;
* Работа с деца с различна етническа принадлежност;
* Уютна и функционална образователна среда.

**3. SWOT анализ:**

**3.1.Силни страни:**

* Квалифицирани учители
* Интерактивни методи на обучение, използване на ИКТ
* Извънкласни дейности
* Възможности за изява
* Създаване на приятелска среда
* Добра материална база
* Работа по проекти
* Безплатни закуски I-IV клас
* Безплатни учебници I-VII клас
* Извършване на дейности по превенция на отпадането
* Училище за родители
* Липса на отпаднали ученици

**3.2. Слаби страни**

* Липса на регистър на ученици, застрашени от отпадане
* Недостатъчна роля на ученическото самоуправление за създаване на подкрепяща среда за ученици, застрашени от отпадане
* Недостатъчно мотивирани учители за справяне с проблема
* Недостатъчно ефективно взаимодействие училище - родители
* Голям брой извинени и неизвинени отсъствия на учениците, който всяка година нараства и е предпоставка за отпадане

**3.3. Възможности**

* кандидатвстване по различни проектни предложения, насочени към финансиране на превантивни по отношение на отпадането дейности
* ранно идентифициране на децата в риск чрез проучване на потребностите и интересите на децата в риск
* нови форми за по – голямо ангажиране на родителите
* действено ученическо самоуправление
* ефективно включване на училищните и ресурсите на местната общност при реализиране на дейностите за превенция на отпадането от училище
* обучение на педагогическия екип да идентифицира и решава социалните, образователните, поведенческите и други проблеми, които поставят децата в риск да отпаднат от училище
* разработване и прилагане на обучителни, извънкласни и извънучилищни програми за мотивиране и задържане на децата, консултиране, професионално ориентиране и чрез активна работа със семейството
* поддържане на база данни, индивидуално портфолио, индивидуални програми за всяко застрашено дете
* периодична оценка и актуализиране на мерките
* Разширяване на връзките с извънучилищните институции

**3.4. Заплахи**

* Недостатъчно грижи и заинтересованост от страна на родителите
* Липса на ефективни санкции за родителите
* Нисък жизнен стандарт на част от населението
* Проблеми в семействата, водещи до отпадане на деца от училище
* Липса на финасови възможности за подкрепа на застрашени от отпадане деца
* Негативно влияние на приятелската среда, на „улицата”
* Липса на подкрепяща среда около училището
* Миграционни процеси, честа смяна на местоживеенето

**4. Целева група**

* Ученици от I до VII клас, които са застрашени от отпадане по различни причини – за които съществува обективен риск от социално изключване и липсват форми за социална подкрепа;

В по-общ смисъл целевата група включва всички ученици от училището като смисъл на превенция.

**5. Стратегическият въпрос, на който търси отговор настоящия документ е:**

Кои са причините за ранно напускане на училище и кои са правилните стратегии и мерки, за да се предотврати?

**6. Цели на стратегията:**

**Обща цел** – **Създаване на подкрепяща среда за учениците в училище**

**Подцели**:

* Изграждане на мотивация за посещение на училище и участие в живота на училищната общност

*Индикатор за постигане – неизвинени и извинени отсъствия (намаляване)*

* Създаване на положителни нагласи към учебния процес

*Индикатор за постигане – успеха на застрашените ученици*

**7. Задачи и дейности за изпълнението им.**

* Изработване ежегодно актуализиране на регистър на застрашените от отпадане деца

*Регистърът се води от педагогическия съветник по информация, подадена от класните ръководители*

* Включване в плана на училищния ученически парламент дейности за създаване на подкрепяща среда
* Включване в плана на педагогическия съветник на дейности за превенция на отпадане и работа с деца в риск
* Проучване чрез анкети и др. методи на желанията за участие на учениците в извънкласни дейности
* Сформиране на нови групи по извънкласни дейности в зависимост от желанията.

*Класните ръководители, педагогическият съветник и членовете на ученическия парламент мотивират застрашените от отпадане деца да се включат в избрани от тях форми.*

* Прилагане на нови подходи в работата с родителите – алтернативни родителски срещи, активно включване в общи дейности, родителите- партньори на училището; работа на училищното настоятелство с родители на застрашени от отпадане деца
* Продължаване на дейността на „Училище за родители”
* Повишаване на социалните умения на ученическия парламент и ученическите класни съвети за подкрепа на съученици в риск- организиране на тренинги.

*Педагогическият съветник диагностицира уменията, необходимостта от изграждането на нови и заедно с директора организира обучението.*

* Установяване на ефективен диалог училище - външни институции, имащи отношение по проблема
* Организиране на благотворителнии акции за подпомагане на застрашени и социално слаби деца
* Създаване на годишен училищен календар за извънкласни дейности и изяви / Включени към Годишния план на училището/

*В каледара се вклюват училищни конкурси и състезания, чествания, празници, ден на таланта и др. Мотивиране на застрашените от отпадане ученици да се вклюват в зависимост от възможностите и подготовката си.*

* Мотивиране на педагогическия персонал за допълнителна работа по превенция на отпадането